CELEX: 62011TB0382
Language: sk
Date: 2012-07-09 00:00:00
Title: Vec T-382/11: Uznesenie Všeobecného súdu z  9. júla 2012 — Pigui/Komisia ( „Žaloba na nečinnosť — Vyjadrenie — Návrh na vydanie príkazu — Zjavná neprípustnosť“ )

8.9.2012   
            
            
               SK
            
            
               Úradný vestník Európskej únie
            
            
               C 273/9
            
         Uznesenie Všeobecného súdu z 9. júla 2012 — Pigui/Komisia
   (Vec T-382/11) (1)
   
   (Žaloba na nečinnosť - Vyjadrenie - Návrh na vydanie príkazu - Zjavná neprípustnosť)
   2012/C 273/14
   Jazyk konania: angličtina
   
      Účastníci konania
   
   
      Žalobkyňa: Cristina Pigui (Strejnic, Rumunsko) (v zastúpení: M. Alexe, advokát)
   
      Žalovaná: Európska komisia (v zastúpení: J. Enegren a D. Roussanov, splnomocnení zástupcovia)
   
      Predmet veci
   
   Žaloba na nečinnosť smerujúca ku konštatovaniu, že Európska komisia protiprávne opomenula vyjadriť sa k žiadosti žalobkyne, ktorou žalobkyňa žiadala, na jednej strane, urýchliť podľa článkov 4 a 15 rozhodnutia Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania (Ú. v. EÚ L 327, s. 45), vyšetrovanie vo veci online programu Master organizovaného zo strany European Online Academy (EOA), ktorú založil Centre international de formation européenne (CIFE) v spolupráci s katedrou Jean-Monnet univerzity v Kolíne (Nemecko), a na druhej strane, prijať všetky opatrenia uvedené v článku 6 vyššie uvedeného rozhodnutia s cieľom zabrániť, aby sa opakovali nezákonnosti, ku ktorým došlo, ďalej obnoviť stav, v akom sa pôvodne nachádzali osoby poškodené týmito nezákonnosťami alebo aspoň žalobkyňa, a nakoniec ukončiť financovanie uvedeného programu master v prípade nerešpektovania hlavných zásad v oblasti ľudských práv, na ktoré odkazuje článok 1 ods. 3 písm. i) uvedeného rozhodnutia, ako aj relevantných zásad práva Európskej únie
   
      Výrok
   
   
               1.
            
            
               Žaloba sa zamieta ako zjavne neprípustná.
            
         
               2.
            
            
               Cristina Pigui je povinná nahradiť trovy konania.
            
         
      (1)  Ú. v. EÚ C 282, 24.9.2011.